એએમટીએસની મહિલા અને બાળ ઉતારુઓને સતત બીજા વર્ષે મનપસંદ ટિકિટના ભાડામાં પચાસ ટકાના ઘટાડાનો લાભ અપાયો છે. એએમટીએસના ચેરમેન ચંદ્રપ્રકાશ દવેની આ જાહેરાતના સંદર્ભમાં તંત્ર દ્વારા રક્ષાબંધને દૈનિક ૮પ૦ બસને બદલે વધુ રપ-૩૦ બસ રોડ પર મૂકવાની દિશામાં ચક્ર ગતિમાન કરાયાં છે. એએમટીએસના ટ્રાફિક ડિરેકટર જિતેન્દ્ર મહેતા કહે છે, ‘આજના રક્ષાબંધનના તહેવારે આશરે વીસ હજાર મહિલા ઉતારુઓ દશ રૂપિયાની મનપસંદ ટિકિટનો લાભ લેશે. આવતી કાલે દરરોજ કરતાં વધારે બસ મૂકીને મહિલા ઉતારુઓને વધુ સુવિધા અપાશે.’